Noteikumu projekts 23-TA-1409
Izdrukāts 29.07.2026. 22.49 - 12.0 Redakcija
Noteikumu projekts 23-TA-1409
Izdrukāts 29.07.2026. 22.49 - 12.0 Redakcija
Akcīzes preču pārvietošanas un kontroles sistēmas, Datu noliktavas sistēmas, Eiropas Savienības datu sagatavošanas sistēmas, Maksājumu administrēšanas informācijas sistēmas un Valsts ieņēmumu dienesta publiskojamo datu bāzes noteikumi
Izdoti saskaņā ar likuma  "Par Valsts ieņēmumu dienestu” 4.3 panta piekto daļu
I. Vispārīgais jautājums
· 1. Noteikumi nosaka Valsts ieņēmumu dienesta Akcīzes preču pārvietošanas un kontroles sistēmā (turpmāk – EMCS), Datu noliktavas sistēmā (turpmāk – DNS), Eiropas Savienības datu sagatavošanas sistēmā (turpmāk – ES DSS), Maksājumu administrēšanas informācijas sistēmā (turpmāk – MAIS) un Valsts ieņēmumu dienesta publiskojamo datu bāzē (turpmāk – VID PDB) iekļaujamo informāciju, tās apjomu, apstrādes noteikumus, glabāšanas termiņus un piekļuves noteikumus, kā arī sistēmu auditācijas pierakstu uzglabāšanas, atklāšanas un izsniegšanas nosacījumus un kārtību.
II. EMCS saturs, informācijas apjoms, informācijas iekļaušana sistēmā un informācijas glabāšana
· 2. EMCS iekļauj un atspoguļo šādu aktuālo un vēsturisko Valsts ieņēmumu dienestā apstrādājamo informāciju un dokumentus:
· 2.1. Eiropas Savienības akcīzes preču apritē iesaistīto personu akcīzes preču pārvietošanas pavaddokumentus;
· 2.2. elektronisko administratīvo dokumentu un elektronisko vienkāršoto administratīvo dokumentu iesniegšanu, saņemšanu, anulēšanu un apriti;
· 2.3. iesniegtos vīna pavaddokumentus;
· 2.4. no citām dalībvalstīm saņemto informāciju par akcīzes preču pārvietošanu.
· 3. Šo noteikumu 2. punktā paredzētās informācijas apstrādei par Eiropas Savienības akcīzes preču apritē iesaistīto personu akcīzes preču pārvietošanas pavaddokumentiem sistēmā iekļauj šādu informāciju:
· 3.1. vietējo identifikācijas numuru;
· 3.2. administratīvās atsauces kodu, kas noteikts Komisijas 2022. gada 5. jūlija Deleģētās regulas (ES) 2022/1636, ar ko papildina Padomes Direktīvu (ES) 2020/262, nosakot to dokumentu struktūru un saturu, kuru apmaiņa notiek saistībā ar akcīzes preču pārvietošanu, un nosakot robežvērtību zudumiem preču specifikas dēļ (turpmāk – Komisijas regula 2022/1636) II pielikuma kodu sarakstu Nr. 2;  
· 3.3. Komisijas regulas 2022/1636 I pielikumā noteikto obligāto informāciju;
· 3.4. nosūtāmo akcīzes preču rēķina datumu, akcīzes preču nosūtīšanas laiku, informāciju par pirmo pārvadātāju un nosūtāmajām akcīzes precēm piemērojamo akcīzes nodokļa likmi.
· 4. EMCS informāciju saņem elektroniski tiešsaistē vai regulārā datu apmaiņā no citu dalībvalstu informācijas sistēmām vai to sistēmā ievieto (rada) tās lietotāji.
· 5. EMCS saņem un nodod informāciju Valsts ieņēmumu dienesta informācijas sistēmām. 
· 6. Lietotāju autentifikācija EMCS notiek, pieslēdzoties Valsts ieņēmumu dienesta elektroniskās deklarēšanas sistēmai, aktivizējot Valsts ieņēmumu dienesta elektroniskās deklarēšanas sistēmas izvēlni “Citas sistēmas” un izvēloties “Akcīzes preču pārvietošana”. 
· 7. Lietotājiem EMCS piekļuves un lietošanas tiesības piešķir nodokļu maksātāja atbildīgā persona (datu pārvaldnieks) pēc pieprasījuma.
· 8. EMCS iekļauto informāciju glabā 120 mēnešus pēc tā kalendārā gada beigām, kad informācija iekļauta sistēmā, ja normatīvajos aktos nav noteikts citādi. Pēc glabāšanas termiņa beigām EMCS iekļauto informāciju dzēš.
III. DNS saturs, informācijas apjoms, informācijas iekļaušana sistēmā un informācijas glabāšana
· 9. DNS apkopo Valsts ieņēmumu dienestam pieejamos datus no informācijas sistēmām, valsts reģistriem un citiem Valsts ieņēmumu dienestam pieejamiem informācijas avotiem, lai nodrošinātu normatīvajos aktos noteikto Valsts ieņēmumu dienesta funkciju un uzdevumu izpildi. 
· 10. DNS datus apstrādā integrētā informācijas glabātavā, lai nodrošinātu datu savietošanu  un analīzi efektīvai Valsts ieņēmumu dienesta funkciju un uzdevumu izpildes plānošanai un lēmumu pieņemšanai.
· 11. DNS apkopo aktuālo un vēsturisko Valsts ieņēmumu dienestā apstrādājamo informāciju:
· 11.1. likuma “Par Valsts ieņēmumu dienestu” noteiktajā apjomā;
· 11.2. likuma “Par nodokļiem un nodevām” un tam pakārtotajos normatīvajos aktos noteiktajā apjomā;
· 11.3. likuma “Par iedzīvotāju ienākuma nodokli” un tam pakārtotajos normatīvajos aktos noteiktajā apjomā;
· 11.4. Uzņēmumu ienākuma nodokļa likuma un tam pakārtotajos normatīvajos aktos noteiktajā apjomā;
· 11.5. likuma “Par nekustamā īpašuma nodokli” un tam pakārtotajos normatīvajos aktos noteiktajā apjomā;
· 11.6. Pievienotās vērtības nodokļa likuma un tam pakārtotajos normatīvajos aktos noteiktajā apjomā;
· 11.7. likuma “Par akcīzes nodokli” un tam pakārtotajos normatīvajos aktos noteiktajā apjomā;
· 11.8. Muitas likuma un citos muitas lietu regulējošos normatīvajos aktos noteiktajā apjomā;
· 11.9. Dabas resursu nodokļa likuma un tam pakārtotajos normatīvajos aktos noteiktajā apjomā;
· 11.10. likuma “Par izložu un azartspēļu nodevu un nodokli” un tam pakārtotajos normatīvajos aktos noteiktajā apjomā;
· 11.11. likuma “Par valsts sociālo apdrošināšanu” un tam pakārtotajos normatīvajos aktos noteiktajā apjomā;
· 11.12. Elektroenerģijas nodokļa likuma un tam pakārtotajos normatīvajos aktos noteiktajā apjomā;
· 11.13. Mikrouzņēmumu nodokļa likuma un tam pakārtotajos normatīvajos aktos noteiktajā apjomā;
· 11.14. Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma un tam pakārtotajos normatīvajos aktos noteiktajā apjomā;
· 11.15. Subsidētās elektroenerģijas nodokļa likuma un tam pakārtotajos normatīvajos aktos noteiktajā apjomā;
· 11.16. Solidaritātes nodokļa likuma un tam pakārtotajos normatīvajos aktos noteiktajā apjomā;
· 11.17. Grāmatvedības likuma un tam pakārtotajos normatīvajos aktos noteiktajā apjomā;
· 11.18. Noziedzīgi iegūto līdzekļu legalizācijas un terorisma un proliferācijas finansēšanas novēršanas likuma un tam pakārtotajos normatīvajos aktos noteiktajā apjomā;
· 11.19. Gada pārskatu un konsolidēto gada pārskatu likuma un tam pakārtotajos normatīvajos aktos noteiktajā apjomā;
· 11.20. likuma “Par budžetu un finanšu vadību” un tam pakārtotajos normatīvajos aktos noteiktajā apjomā;
· 11.21. citos normatīvajos aktos noteiktajā apjomā.
· 12. DNS uzglabā Valsts ieņēmumu dienesta informācijas sistēmu auditācijas pierakstus.
· 13. Šo noteikumu 11. punktā paredzētās informācijas apstrādei par fizisko personu DNS iekļauj šādu informāciju: 
· 13.1. personas kodu vai identifikācijas numuru (kodu);
· 13.2. vārdu, uzvārdu;
· 13.3. dzimšanas datumu;
· 13.4. miršanas datumu;
· 13.5. personas statusu;
· 13.6. pilsonību;
· 13.7. dzimumu;
· 13.8. ģimenes stāvokli;
· 13.9. personas pases un citu personas apliecinošu dokumentu datus;
· 13.10. deklarētās dzīvesvietas adresi;
· 13.11. informāciju par darba devēju;
· 13.12. informāciju par profesiju un ieņemamiem amatiem; 
· 13.13. informāciju par īpašumiem;
· 13.14. informāciju par saimnieciskajiem darījumiem un darījuma partneriem;
· 13.15. informāciju par personas ienākumiem;
· 13.16. informāciju par aprēķinātajām, nomaksātajām un atmaksātajām nodokļu summām;
· 13.17. saimnieciskās darbības veikšanas vietu un darbības veidu saskaņā ar Saimniecisko darbību statistisko klasifikāciju Eiropas kopienā (NACE);
· 13.18. informāciju par amatiem likuma "Par interešu konflikta novēršanu valsts amatpersonu darbībā” tvērumā;
· 13.19. informāciju par radiniekiem (personas kodu, vārdu, uzvārdu, radniecības pakāpi);
· 13.20. informāciju par nodokļu nomaksas stāvokli un parādiem, nodokļu uzskaites statusu, pieņemtajiem lēmumiem;
· 13.21. informāciju par maksātnespēju un veiktajiem kontroles pasākumiem;
· 13.22. informāciju par speciālajām atļaujām (licencēm), izziņām, atļaujām un sertifikātiem darbībām ar akcīzes precēm;
· 13.23. informāciju par tiesībām pārstāvēt personas vai tiesību subjektus;
· 13.24. personas paziņoto tālruņa numuru;
· 13.25. informāciju par personas paziņoto kontu;
· 13.26. informāciju par invaliditāti un citiem atvieglojumiem;
· 13.27. informāciju par apgādājamiem un apgādniekiem. 
· 14. Šo noteikumu 11. punktā informācijas apstrādei par juridisko personu DNS iekļauj šādu informāciju: 
· 14.1. nodokļu maksātāja reģistrācijas numuru (kodu);
· 14.2. nosaukumu;
· 14.3. juridisko adresi;
· 14.4. reģistrācijas datumu;
· 14.5. rezidences pazīmi un rezidences valsti;
· 14.6. darbības formu;
· 14.7. darbības veidu;
· 14.8. pilnvarotām personām;
· 14.9. pamatkapitālu;
· 14.10. personas paziņoto tālruņa numuru;
· 14.11. reģistrētām struktūrvienībām;
· 14.12. informāciju par personas paziņoto kontu;
· 14.13. par amatpersonām vai pārstāvēt tiesīgajām personām;
· 14.14. dalībniekiem; 
· 14.15. galveno uzņēmumu; 
· 14.16. informāciju par īpašumiem;
· 14.17. saistītiem uzņēmumiem;
· 14.18. koncernu līgumiem;
· 14.19. segmentiem;
· 14.20. darbības veidiem saskaņā ar Saimniecisko darbību statistisko klasifikāciju Eiropas kopienā (NACE);
· 14.21. informāciju par speciālajām atļaujām (licencēm), izziņām, atļaujām un sertifikātiem darbībām ar akcīzes precēm; 
· 14.22. par akcīzes preču izmantošanas mērķiem;
· 14.23. par veiktajiem darījumiem akcīzes preču aprites jomā;
· 14.24. saimnieciskās darbības veikšanas vietu;
· 14.25. reitinga kopējo novērtējumu;
· 14.26. informāciju par sabiedriskā labuma organizācijas statusu;
· 14.27. informāciju par aprēķinātajām, nomaksātajām un atmaksātajām nodokļu summām;
· 14.28. informāciju par nodokļu nomaksas stāvokli un parādiem, nodokļu uzskaites statusu, pieņemtajiem lēmumiem;
· 14.29. informāciju par maksātnespēju un veiktajiem kontroles pasākumiem.
· 15. DNS saņem informāciju no Valsts ieņēmumu dienesta informācijas sistēmām, kā arī no šādām valsts informācijas sistēmām:
· 15.1. Bezdarbnieku uzskaites un reģistrēto vakanču informācijas sistēmas;
· 15.2. Traktortehnikas un tās vadītāju valsts informatīvās sistēmas;
· 15.3. Transportlīdzekļu un to vadītāju valsts reģistra; 
· 15.4. Valsts vienotās datorizētās zemesgrāmatas;
· 15.5. Meža valsts reģistra;
· 15.6. Lauku atbalsta dienesta informācijas sistēmas;
· 15.7. Nekustamā īpašuma valsts kadastra informācijas sistēmas;
· 15.8. Vienotās elektroniskās darba laika uzskaites datubāzes sistēmas.
· 16. DNS nodrošina piekļuvi tajā uzkrātajiem datiem, ārējiem lietotājiem, normatīvajos aktos noteiktajos gadījumos un apjomā, saskaņā ar sadarbības līgumā vai starpresoru vienošanās noteikto kārtību.
· 17. Ārējo lietotāju autentifikācija DNS notiek sadarbības līgumā vai starpresoru vienošanās noteiktajā kārtībā.
· 18. DNS iekļauto informāciju glabā Valsts ieņēmumu dienesta uzdevumu un funkciju izpildei 180 mēnešus no brīža, kad informācija iekļauta DNS, izņemot:
·  
· 18.1. gadījumus, kad normatīvajos aktos noteikts cits informācijas glabāšanas termiņš;
· 18.2. ja nodokļu administrēšanas uzdevumu un funkciju izpildei nepieciešams ilgāks termiņš nodokļu saistību izpildei vai tiesvedības procesu pabeigšanai – informāciju glabā 12 mēnešus pēc procesa pabeigšanas vai tiesas nolēmuma izpildes;
· 18.3. termiņā, kas nepieciešams sociālo pakalpojumu sniegšanai.  
· 19. Pēc glabāšanas termiņa beigām DNS iekļauto informāciju normatīvajos aktos noteiktajā kārtībā arhivē vai dzēš no DNS.
IV. ES DSS saturs, informācijas apjoms, informācijas iekļaušana sistēmā un informācijas glabāšana
· 20. ES DSS iekļauj un atspoguļo šādu aktuālo un vēsturisko Valsts ieņēmumu dienestā apstrādājamo informāciju:
· 20.1. aktuālos un vēsturiskos pievienotās vērtības nodokļa reģistrācijas datus;
· 20.2. pievienotās vērtības nodokļa deklarācijā norādītos datus par darījumu apjomu.
· 21. Šo noteikumu 20. punktā paredzētās informācijas apstrādei par fizisko personu ES DSS iekļauj šādu informāciju:
· 21.1. fiziskas personas, kas veic saimniecisko darbību, vārdu un uzvārdu;
· 21.2. nodokļu maksātāja reģistrācijas numuru (kodu); 
· 21.3. adresi.
· 22. Šo noteikumu 20. punktā paredzētās informācijas apstrādei par juridisko personu ES DSS iekļauj šādu informāciju:
· 22.1. nodokļu maksātāja reģistrācijas numuru (kodu);
· 22.2. nodokļu maksātāja nosaukumu;
· 22.3. adresi;
· 22.4. juridiskās personas statusu.
· 23. ES DSS saņem un nodod informāciju Valsts ieņēmumu dienesta informācijas sistēmām un Eiropas Savienības dalībvalstīm. 
· 24.  ES DSS iekļauto informāciju glabā 60 mēnešus no brīža, kad informācija tiek iekļauta ES DSS. Pēc glabāšanas termiņa beigām ES DSS iekļauto informāciju normatīvajos aktos noteiktajā kārtībā dzēš no ES DSS.
· 25. ES DSS funkcionalitāte nav pieejama ārējiem lietotājiem. 
V. MAIS saturs, informācijas apjoms, informācijas iekļaušana sistēmā un informācijas glabāšana
· 26. MAIS iekļauj un atspoguļo šādu aktuālo un vēsturisko Valsts ieņēmumu dienestā apstrādājamo informāciju un dokumentus:
· 26.1. no citām valsts informācijas sistēmām saņemto informāciju par nodokļu maksātāju; 
· 26.2. informāciju par nodokļu un informatīvajām deklarācijām; 
· 26.3. informāciju par gada pārskatiem;
· 26.4. informāciju par valsts amatpersonu deklarācijām;
· 26.5. informāciju par nodokļu nomaksas stāvokli, parādiem un maksājumiem, nodokļu uzskaites statusu;
· 26.6. sistēmā sagatavotos Valsts ieņēmumu dienesta izdotos administratīvos aktus, citus dokumentus un informāciju; 
· 26.7. Valsts ieņēmumu dienesta apstrādātos datus par nodokļu maksātāju; 
· 26.8. parāda summu saņemtā savstarpējās palīdzības pieprasījuma izpildei atbilstoši Eiropas Savienības dalībvalstij iesniegtajam vienotajam instrumentam, kas atļauj izpildi pieprasījuma saņēmējā dalībvalstī un kas noteikts Komisijas 2011. gada 18. novembra Īstenošanas regulas (ES) Nr. 1189/2011, ar ko nosaka sīki izstrādātu kārtību, kā īstenot atsevišķus noteikumus Padomes Direktīvā 2010/24/ES par savstarpēju palīdzību prasījumu piedziņā saistībā ar noteiktiem maksājumiem, nodokļiem, un citiem pasākumiem, II pielikumā, vai valstij, ar kuru noslēgts un Saeimā apstiprināts starptautiskais līgums par nodokļu dubultās uzlikšanas un nodokļu nemaksāšanas novēršanu, vai valstij, kura ratificējusi konvenciju par savstarpējo administratīvo palīdzību nodokļu jomā; 
· 26.9. informāciju par ārpakalpojumu grāmatvežu licencēm;
· 26.10. informāciju par speciālajām atļaujām (licencēm), izziņām, atļaujām un sertifikātiem darbībām ar akcīzes precēm; 
· 26.11. akcīzes nodokļa marku izsniegšanu, aprites uzraudzību un nodrošinājumu administrēšanu;
· 26.12. valsts amatpersonu uzskaiti, uzraudzību un viņu iesniegto deklarāciju apstrādi un administrēšanu;
· 26.13. sabiedriskā labuma organizāciju uzskaiti, uzraudzību un viņu iesniegto pārskatu apstrādi un administrēšanu;
· 26.14. informāciju par nodokļu administrēšanas darbībām un kontroles pasākumiem, to rezultātiem.
· 27. Šo noteikumu 26. punktā paredzētās informācijas apstrādei par fizisko personu MAIS iekļauj šādu informāciju:
· 27.1. personas kodu vai identifikācijas numuru (kodu);
· 27.2. vārdu, uzvārdu;
· 27.3. dzimšanas datumu;
· 27.4. miršanas datumu;
· 27.5. deklarēto un faktisko dzīvesvietas adresi;
· 27.6. reģistrācijas datumu nodokļu maksātāju reģistrā;
· 27.7. dzimumu;
· 27.8. valstisko piederību;
· 27.9. personas pases un citu personu apliecinošu dokumentu datus;
· 27.10. personas paziņoto elektroniskā pasta adresi;
· 27.11. personas paziņoto tālruņa numuru;
· 27.12. rezidences pazīmi un rezidences valsti;
· 27.13. ģimenes stāvokli;
· 27.14. informāciju par radiniekiem (personas kodu, vārdu, uzvārdu, radniecības pakāpi);
· 27.15. par apgādībā esošām personām (personas kodu, vārdu, uzvārdu, apgādības periodu);
· 27.16. personas gūtos ienākumus;
· 27.17. informācija par nodokļu nomaksas stāvokli un parādiem, nodokļu uzskaites statusu;
· 27.18. algas nodokļa grāmatiņas datus;
· 27.19. saimnieciskās darbības reģistrācijas informāciju (ietverot sākuma un beigu datumu, saimnieciskās darbības veikšanas vietu, nodokļu nomaksas režīmu, darbības veidu un citu informāciju);
· 27.20. personas kontus;
· 27.21. speciālajās atļaujās (licencēs), atļaujās, izziņās un sertifikātos darbībām ar akcīzes precēm deklarēto informāciju.
· 28. Šo noteikumu 26. punktā paredzētās informācijas apstrādei par juridisko personu un valsts vai pašvaldību iestādēm MAIS iekļauj šādu informāciju:
· 28.1. nodokļu maksātāja reģistrācijas numuru (kodu);
· 28.2. nosaukumu;
· 28.3. reģistrācijas datumu;
· 28.4. likvidācijas datumu;
· 28.5. rezidences pazīmi un rezidences valsti;
· 28.6. darbības formu;
· 28.7. reģistrētām struktūrvienībām;
· 28.8. uzņēmējdarbības veidu;
· 28.9. juridisko adresi; 
· 28.10. personas paziņoto elektroniskā pasta adresi; 
· 28.11. personas paziņoto tālruņa numuru; 
· 28.12. par amatpersonām vai  pārstāvēt tiesīgajām personām: 
· 28.12.1. personas kodu; 
· 28.12.2. vārdu, uzvārdu; 
· 28.12.3. deklarētās dzīvesvietas adresi; 
· 28.12.4. personas paziņoto tālruņa numuru; 
· 28.12.5. personas paziņoto elektroniskā pasta adresi;
· 28.12.6. amatu; 
· 28.12.7. pilnvaru termiņu; 
· 28.12.8. kategoriju;
· 28.12.9. pārstāvības nosacījumus un apjomu;
· 28.13. par pārstāvjiem un pilnvarotajām personām: 
· 28.13.1. fiziskajai personai – personas kodu; juridiskajai personai – reģistrācijas numuru (kodu); 
· 28.13.2. vārdu, uzvārdu vai juridiskās personas nosaukumu; 
· 28.13.3. deklarētās dzīvesvietas adresi vai juridisko adresi; 
· 28.13.4. amatpersonas norādīto tālruņa numuru; 
· 28.13.5. amatu (norāda, ja tāds ir); 
· 28.13.6. pilnvaru termiņu; 
· 28.13.7. pārstāvības veidu; 
· 28.13.8. pārstāvības nosacījumus un apjomu; 
· 28.14. informāciju par nodokļu nomaksas stāvokli un parādiem, nodokļu uzskaites statusu;
· 28.15. par atbildīgajām personām Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma izpratnē:
· 28.15.1. struktūrvienību;
· 28.15.2. vārdu, uzvārdu;
· 28.15.3. personas norādīto elektroniskā pasta adresi;
· 28.15.4. personas noradīto tālruņa numuru;
· 28.15.5. periodu, kurā personai ir šis statuss;
· 28.15.6. informācijas avotu;
· 28.16. informāciju par ārpakalpojumu grāmatvežu licencēm; 
· 28.17. speciālajās atļaujās (licencēs), atļaujās, izziņās un sertifikātos darbībām ar akcīzes precēm deklarēto informāciju;
· 28.18. informāciju par sabiedriskā labuma organizācijas statusu. 
· 29. MAIS informāciju saņem tiešsaistē vai regulārā datu apmaiņā no citām valsts informācijas sistēmām vai to sistēmā ievieto (rada) tās lietotāji.
· 30. MAIS iekļauj informāciju no Valsts ieņēmumu dienesta informācijas sistēmām, kā arī šādām valsts informācijas sistēmām:
· 30.1. Fizisko personu reģistra; 
· 30.2. Nekustamā īpašuma valsts kadastra informācijas sistēmas; 
· 30.3. Valsts vienotās datorizētās zemesgrāmatas; 
· 30.4. Vienotās veselības nozares elektroniskās informācijas sistēmas; 
· 30.5. Transportlīdzekļu un to vadītāju valsts reģistra;  
· 30.6. Valsts izglītības informācijas sistēmas; 
· 30.7. Kontu reģistra;
· 30.8. Sociālās apdrošināšanas informācijas sistēmas;
· 30.9. Izpildu lietu reģistra;
· 30.10. Valsts kases informācijas sistēmas - ePakalpjumu portāla.
· 31. MAIS nodod informāciju šādām valsts informācijas sistēmām:
· 31.1. Sociālās apdrošināšanas informācijas sistēmai;
· 31.2. Izpildu lietu reģistram.
· 32. MAIS un tajā glabātajai informācijai nav paredzēta ārējā piekļuve, paredzēta tikai datu apmaiņai ar citām valsts informācijas sistēmām, pamatojoties uz starpresoru vienošanos. 
· 33. MAIS iekļauto informāciju glabā 180 mēnešus no brīža, kad informācija iekļauta MAIS, izņemot gadījumus:
· 33.1. kad normatīvajos aktos noteikts cits informācijas glabāšanas termiņš; 
· 33.2. ja nodokļu administrēšanas uzdevumu un funkciju izpildei nepieciešams ilgāks termiņš nodokļu saistību izpildei vai tiesvedības procesu pabeigšanai – informāciju glabā 12 mēnešus pēc procesa pabeigšanas vai tiesas nolēmuma izpildes;
· 33.3. kas nepieciešams sociālo pakalpojumu sniegšanai.  
· 34. Pēc glabāšanas termiņa beigām MAIS iekļauto informāciju normatīvajos aktos noteiktajā kārtībā arhivē vai dzēš no MAIS.
· 35. MAIS uzturētajos reģistros iekļauto informāciju glabā  60 mēnešus pēc subjekta izslēgšanas no attiecīgā reģistra saskaņā ar normatīvajiem aktiem, kas reglamentē informācijas sistēmās esošo dokumentēto datu arhivēšanu.
VI. VID PDB saturs, informācijas apjoms, informācijas iekļaušana sistēmā un informācijas glabāšana
· 36. VID PDB ir publiskas piekļuves informācijas sistēma, kas izveidota Valsts ieņēmumu dienesta funkciju, uzdevumu, mērķu sasniegšanai un nodrošina Valsts ieņēmumu dienesta uzkrāto datu publiskošanu normatīvajos aktos noteiktajā apmērā un kārtībā.
· 37. VID PDB apstrādā šādus fizisko personu datus:
· 37.1. personas kodu vai identifikācijas numuru (kodu), tā daļu vai dzimšanas datumu;
· 37.2. vārdu, uzvārdu;
· 37.3. informāciju par saimniecisko darbību un nodokļu nomaksas režīmu;
· 37.4. informāciju par politiski nozīmīgām personām;
· 37.5. informāciju par valsts amatpersonām;
· 37.6. informāciju par speciālajām atļaujām (licencēm) komercdarbībai ar akcīzes precēm;
· 37.7. piešķirto riska personu statusu;
· 37.8. informāciju par administratīvajiem pārkāpumiem un sodiem;
· 37.9. informāciju par ārpakalpojumu grāmatvežu licencēm;
· 37.10. citus datus normatīvajos aktos noteiktajā apjomā.
· 38. VID PDB apstrādā šādus juridisko personu datus:
· 38.1. nodokļu maksātāja reģistrācijas numuru (kodu);
· 38.2. nosaukumu;
· 38.3. juridisko adresi;
· 38.4. pamatdarbības veidu un nosaukumu; 
· 38.5. reģistrācijas datumu;
· 38.6. izslēgšanas datumu;
· 38.7. informāciju par struktūrvienības reģistrāciju;
· 38.8. informāciju par sabiedriskā labuma organizācijas statusu;
· 38.9. citus datus normatīvajā aktā noteiktā apmērā.
· 39. VID PDB informācija ir pieejama bez autentifikācijas Valsts ieņēmumu dienesta tīmekļa vietnē. 
· 40. Valsts ieņēmumu dienests VID PDB publisko:
· 40.1. tā uzturētajos valsts nozīmes reģistros iekļauto informāciju  36 mēnešus no informācijas aktualitātes zuduma, ja normatīvajos aktos nav noteikts cits informācijas publiskošanas termiņš;
· 40.2. tā pārziņā esošajās informācijas sistēmās uzkrātos aktuālos un vēsturiskos datus normatīvajos aktos noteiktajā apjomā un termiņā. Ja normatīvajos aktos nav noteikts speciāls informācijas publiskošanas termiņš, to publisko 36 mēnešus no informācija publicēšanas brīža, ja šī publiskošana nav aprobežota ar likumu.
·  
VII. Piekļuve informācijai un tās glabāšanas nosacījumi
· 41. Valsts ieņēmumu dienests tiešsaistē vai pēc pieprasījuma izsniedz šajos noteikumos minētajās informācijas sistēmās uzkrāto informāciju valsts pārvaldes funkciju un uzdevumu izpildes nodrošināšanai, kā arī valsts institūciju funkciju izpildes nodrošināšanai normatīvajos aktos noteiktajā apjomā.
· 42. Katru informācijas apstrādi šajos noteikumos minētajās informācijas sistēmās auditē.
· 43. EMCS, DNS, MAIS un VID PDB auditācijas pierakstus glabā 72 mēnešus un izmanto sistēmas darbības nodrošināšanai un Valsts ieņēmumu dienesta funkciju izpildei, savukārt ES DSS auditācijas pierakstus glabā 36 mēnešus.
· 44. Auditācijas pierakstus pieprasījumā norādītajā apmērā nodod pirmstiesas izmeklēšanas iestādēm, operatīvās darbības subjektiem, valsts drošības iestādēm, prokuratūrai, tiesai un Konkurences padomei, lai aizsargātu valsts un sabiedrisko drošību, nodrošinātu noziedzīgu nodarījumu izmeklēšanu, kriminālvajāšanu, krimināllietu iztiesāšanu, kā arī izmeklētu konkurences tiesību pārkāpumus.
· 45. Valsts ieņēmumu dienests nodrošina auditācijas pierakstu saglabāšanu tādā apjomā, kādā tie ir iegūti vai apstrādāti, sniedzot noteiktos pakalpojumus, kā arī nodrošina to aizsardzību pret nejaušu vai nelikumīgu iznīcināšanu, zudumu vai pārveidošanu, vai šajā likumā neparedzētu apstrādi vai izpaušanu.
· 46. Valsts ieņēmumu dienests nodod auditācijas pierakstus šo noteikumu 44. punktā minētajām institūcijām rakstveida pieprasījumā norādītajā apmērā.
VIII. Noslēguma jautājumi
· 47. Šo noteikumu 40. punktā minētais publiskošanas termiņš neattiecas uz valsts amatpersonu deklarācijām.
· 48. Šo noteikumu 18., 24., 33., 35., 40. un 46. punkts stājas spēka 2031. gada 1. janvārī.

